**Základná škola Nábrežná č. 845/17, Kysucké Nové Mesto**

**PLÁN PREVENCIE DROGOVEJ ZÁVISLOSTI, DETSKEJ KRIMINALITY A INÝCH SOCIÁLNOPATOLOGICKÝCH JAVOV**

**2021/2022**

Mgr. Viera Hmírová

koordinátor prevencie

Plán práce koordinátora prevencie drogových závislostí bol skoncipovaný na základe dokumentu Sprievodca školským rokom 2021/2022, úloh Koncepcie prevencie drogových závislostí v rezorte školstva, Národného programu starostlivosti o deti a dorast na roky 2008-2015, Národnej protidrogovej stratégie, Národného programu prevencie HIV/AIDS , Národného programu boja proti obchodovaniu s ľuďmi na roky 2019 – 2023, Dohovoru o právach dieťaťa, o predaji detí, detskej prostitúcii a detskej pornografii a v súlade so Smernicou Európskeho parlamentu a Rady 2011/93/EÚ z 13. 12. 2011 o boji proti sexuálnemu zneužívaniu a sexuálnemu vykorisťovaniu detí a proti detskej pornografii, Smernice MŠ č. 36/2018 k prevencii a riešeniu šikanovania detí a žiakov v školách

a školských zariadeniach , Vnútorného poriadku školy, Štátneho vzdelávacieho programu, Školského vzdelávacieho programu, plánu práce školy a výsledkov analýzy prevencie drogových závislostí v minulom školskom roku 2020/21.

Prevencia drogových závislostí je jednou z hlavných výchovných priorít školy. Výchovno-vzdelávací proces zameriame na podporu kvality života, prosociálnu orientáciu jednotlivca, zdravý životný štýl, podporu duševného zdravia a ochranu vlastného zdravia. Prevencia drogových závislostí je súčasťou prierezových tematík školského vzdelávacieho programu:

- osobnostný a sociálny rozvoj

- ochrana života a zdravia.

**Analýza plánu práce za školský rok 2020/2021**

Tím prevencie proti drogám si v primárnej prevencii každoročne stanovuje zamedzovať šíreniu drog, sociálno-patologickým javom, prejavom agresie a šikanovania. V školskom roku 2020/2021 sa nám v septembri darilo túto úlohu plniť presne cielenými stratégiami. Žiaci boli oboznámení so školským poriadkom a opatreniami proti šíreniu legálnych a nelegálnych drog v školskom prostredí. Zároveň sa uskutočnilo stretnutie koordinátorov prevencie s pracovníčkami CPPPaP v Kys. Novom Meste s cieľom informovať sa o možnostiach preventívnych programov a aktivít v školskom roku 2020/21. Väčšina týchto plánovaných aktivít, ako preventívne programy, besedy s pracovníčkami CPPPaP, exkurzia do Diagnostického centra v Lietavskej Lúčke, návšteva kultúrneho centra Stanica Žilina-Záriečie, či spolupráca s organizáciou „Revolution Train“ sa z dôvodu prerušeného prezenčného vzdelávania neuskutočnili. Neuskutočnené aktivity však opäť plánujeme zrealizovať v školskom roku 2021/2022. Vzhľadom k dlhodobému dištančnému vzdelávaniu žiakov predovšetkým druhého stupňa ZŠ sa koordinátor prevencie a niektorí vyučujúci vzdelávali v oblasti Prevencie počítačovej kriminality účasťou na webinároch Iuventy. Po návrate žiakov na prezenčné vzdelávanie sme vytvorili nástenku „e-safety“ s pravidlami bezpečného správania sa na internete a s projektovými prácami našich žiakov. Pozitívne tak hodnotíme fakt, že aj počas dištančného vzdelávania vyučujúci zapájali žiakov do činností, podporovali komunikáciu medzi žiakmi, viedli ich k spolupatričnosti, solidarite a zodpovednosti.

**Základné ciele primárnej prevencie:**

* zamedzovať šíreniu drog, sociálno-patologickým javom, prejavom agresie a šikanovania
* monitorovať, koordinovať a metodicky usmerňovať preventívnu protidrogovú výchovu na škole v spolupráci s vedením školy, výchovným poradcom, triednymi učiteľmi, špeciálnym pedagógom a vychovávateľkou školského klubu detí
* venovať osobitnú pozornosť žiakom zo znevýhodneného sociálneho prostredia
* na zabezpečenie disciplíny v škole prijímať také opatrenia, ktoré sú zlučiteľné s ľudskou dôstojnosťou dieťaťa, s výchovou v duchu humanizmu a predchádzania všetkých foriem diskriminácie, intolerancie a rasizmu.
* v súlade s Dohovorom o právach dieťaťa monitorovať správanie sa detí a ich zmeny a zabezpečovať ich aktívnu ochranu
* naďalej spolupracovať s odbornými zamestnancami príslušného centra pedagogicko-psychologického poradenstva a prevencie, podľa potreby aj s príslušným pediatrom, sociálnym kurátorom, príslušníkom PZ (besedy, prednášky na zvolené témy)
* v rámci vypracovaných opatrení na škole podporovať a umožňovať rešpektovanie názorov detí a tak predchádzať všetkým formám rasizmu, diskriminácie a intolerancie
* zabezpečiť vopred preverené preventívne činnosti s cieľom predísť nežiadúcemu vplyvu neodborných činností, škodlivému vplyvu kultov, siekt, či extrémistických organizácií na žiakov
* zvýšenie pocitu bezpečnosti u žiakov, ich rodičov priebežným informovaním o preventívnych činnostiach školy
* zvyšovať u žiakov povedomie o trestnoprávnej zodpovednosti pri prejavoch šikanovania či iného rizikového správania
* prípady oprávneného podozrenia preventívne riešiť
* súlade s rezolúciou Európskej rady č. 5418/2002 o prevencii pred toxikomániu v rámci školských programov posilňovať zdravý životný štýl, a tak prispievať k zlepšeniu zdravia žiakov a k prevencii pred civilizačnými chorobami
* zmysle Národného programu duševného zdravia realizovať aktivity a programy na prevenciu civilizačných ochorení
* realizovať preventívnu činnosť ako integrálnu súčasť výchovno-vzdelávacieho procesu
* venovať zvýšenú pozornosť efektivite preventívnych činností

**Hlavné metódy a formy práce:**

* preventívne programy, rozhovory, besedy, zážitkové metódy, výchovné koncerty
* e-schránka dôvery na webovej stránke školy
* práca na triednických hodinách a v záujmových útvaroch mimo vyučovania
* práca s internetom a počítačovými programami
* nástenky, plagáty, výstavky
* patronáty tried starších žiakov nad mladšími
* prosociálna činnosť
* monitorovanie správania žiakov a ich komentárov
* vhodné využitie tém vo všetkých vyučovacích predmetoch

Pri všetkých aktivitách budú zohľadňované vekové osobitosti žiakov, ich schopnosti a záujmy, ako aj ich rodinné prostredie.

**Úlohy a ich realizácia:**

* Oboznámiť žiakov a rodičov so školským poriadkom 2021/2022, s opatreniami vymedzenými proti šíreniu legálnych a nelegálnych drog v školskom prostredí a Deklaráciou práv dieťaťa.

Termín: september 2021 Zodp.: triedni učitelia.

* Podporovať účasť žiakov na krúžkovej činnosti v škole, CVČ a ZUŠ.

Termín : september 2021 Zodp.: vedúci krúžkov, tried.učitelia

* Priebežne monitorovať zmeny v správaní detí a ich zmeny, hodnotiť atmosféru v triedach, zabezpečovať opatrenia na zvyšovanie pocitu bezpečia a tvorivej atmosféry. V prípadoch oprávneného podozrenia na porušenie zdravého osobnostného vývinu, bezodkladne zabezpečiť ich aktívnu ochranu a využívať účinné nástroje na predchádzanie, resp. riešenie problémového alebo agresívneho správania, šikanovania fyzického alebo psychického týrania a zneužívania návykových látok.

Termín: priebežne

Zodp.: vedenie ZŠ, koordinátor, triedni učitelia, vých.poradca

* Spolupracovať s vychovávateľkami ŠKD, triednymi učiteľmi, výchovnou poradkyňou, vedúcimi krúžkov na škole.

Termín: priebežne

* Prevenciu drogových závislosti realizovať ako integrálnu súčasť výchovnovzdelávacieho procesu a realizovať iba odborne garantované preventívne programy. Spolupracovať s pracovníkmi pedag.–psychologickej poradne a príslušníčkou Okr. riad. PZ v Čadci. V súlade s nimi organizovať podujatia zamerané na prevenciu drogových závislostí, prevenciu kriminality spojenú so šikanovaním a trestno - právnou zodpovednosťou:

**1. stupeň**:

„Póla radí deťom“

„Propagácia a prezentácia činnosti služobných psov pracovníkmi oddelenia

služobnej kynológie“ pri príležitosti MDD

4. ročník: „Šikana nie je hra“ – preventívny program

**2. stupeň**:

5. ročník : preventívny program Povedz hlasné „Nie“

6. ročník: „Bezpečne vo virtuálnom svete“

7. ročník: „Šikana a násilie“ , šikanovanie vo všetkých formách,

záškoláctvo, násilie, vandalizmus

8. ročník: „Drogové závislosti“ , drogy, drogová závislosti, návykové

látky a trestná činnosť páchaná pod vplyvom týchto látok

9.ročník:„Trestno-právna zodpovednosť“, krádeže vlámaním, správanie

mládeže v rozpore so zákonom

Termín: október 2021-máj 2022 Zodp.:koordinátor, vyučujúci OBN

* V priebehu školského roka organizovať mimovyučovacie aktivity vedúce k užitočnému tráveniu voľného času detí, k tolerancii, spolupráci, asertívnemu správaniu, hodnoteniu seba, vedieť vyjadriť svoj názor, vedieť odmietnuť a pod. Sústrediť pozornosť na hodnotovú orientáciu detí a tým zamedziť ich úniku do sveta drog.

Termín: priebežne. Zodp.: koordinátor, vedúci krúžkov

* Usporiadať aktivity z príležitosti dní vyhlásených na podporu zdravia, prevenciu pred toxikomániou a posilňovať zdravý životný štýl žiakov. Výchovne využiť Svetový deň výživy, Svetový deň jablka, Svetový deň mlieka, Týždeň boja proti stresu, Svetový deň nefajčenia, Európsky týždeň boja proti drogám, Svetový deň vody, Deň ľudských práv atď.

Termín: priebežne.

Zodp.:koordinátor, triedni učitelia

* Zapojenie sa žiakov do programu ku Dňu zdravia výstavou ovocia a zeleniny v triedach a vestibule školy

Termín: október 2021 Zodp.: triedni učitelia, koordinátor

* V priebehu školského roka zamerať akcie a nástenky na chodbe školy v súlade s medzinárodnými dňami.

Termín: priebežne Zodp.: koordinátor, triedni učitelia

* V rámci prevencie drogových závislostí využívať doplnkové učebné texty schválené MŠ SR.

Termín: priebežne Zodp.:koordinátor, triedni učitelia

* V novembri uskutočniť aktivity v rámci Európskeho týždňa boja proti drogám (súťaž o najzaujímavejšiu výtvarnú prácu s protidrogovou tematikou, beseda s pracovníčkou CPPPaP). Aktualizácia nástenky pri príležitosti Medzinárodného dňa bez fajčenia. Zapojenie sa do celoslovenskej súťaže Nebuď otrok drog v prípade vyhlásenia nového kola.

Termín: november 2021 Zodp.: vyučujúci VYV, SJL koordinátor, triedni

učitelia

* Návšteva vlakovej súpravy Revolution Train so žiakmi 8.a 9. ročníka v rámci

prevencie drogových závislostí v spolupráci s CPPPaP v KNM.

Zodp.: koordinátor, vyučujúci OBN

* Na hodinách občianskej náuky v 8. a 9. ročníku tvorba  projektov pri príležitosti medzinárodného boja proti drogovej závislosti

Termín: máj, jún 2022 Zodp.: vyučujúci OBN

* Vo výchove a vyučovaní klásť dôraz na :

-nácvik správneho asertívneho správania

-nácvik odolávania negatívnym vplyvom rovesníckych skupín a ich tlaku

-oboznámenie žiakov s ich právami a povinnosťami

-oboznámenie žiakov so sociálnym dopadom drogovo orientovaných skupín

-rozvíjanie empatických schopností žiakov

- efektívne využívanie voľného času

-výchovu žiakov k toleranciu

-odmietanie akýchkoľvek prejavov diskriminácie, rasizmu a xenofóbie

Termín : priebežne Zodpovední : všetci vyučujúci

* Všetci zamestnanci školy si všímajú správanie žiakov a prípadné príznaky užívania drog a okamžite ich hlásia vedeniu školy

termín: nepretržite Zodpovední: všetci zamestnanci

* V prípade oprávneného podozrenia z užitia alkoholu, resp. nelegálnej drogy u žiaka, kontaktovať príslušný útvar policajného zboru a v prípade ohrozenia života žiaka aj zdravotníkov. Riaditeľ postupuje podľa § 5 ods. 10 zákona č. 596/2003 Z. z. o štátnej správe v školstve a školskej samospráve.

Termín: podľa potreby. Zodp. koordinátor, RŠ

* Priebežne sledovať www stránky a na zasadnutiach pedagogickej rady a metodických orgánov informovať o problematike prevencie proti drogám.

[www.prevenciasikanovania.sk](http://www.prevenciasikanovania.sk/) [www.drogynie.sk](http://www.drogynie.sk/)

[www.statpedu.sk](http://www.statpedu.sk/) [www.poradnakk.sk](http://www.poradnakk.sk/)

[www.cervenestuzky.sk](http://www.cervenestuzky.sk/) [www.zachranari.sk](http://www.zachranari.sk/)

[www.unicef.sk](http://www.unicef.sk/) [www.bezpecnaskola.sk](http://www.bezpecnaskola.sk/)

Termín: priebežne. Zodp.: koordinátor

* Organizovať činnosť zameranú na poukázanie dodržiavania ľudských a občianskych práv prostredníctvom násteniek, návštevou kultúrneho centra Stanica Žilina – Záriečie, besedami v spolupráci s organizáciou Amnesty International a účasťou na akcií Maratón písania listov.

Termín: December 2021 - Február 2022

Zodp.: koordinátor, vyuč.OBN, DEJ

* **Triednické hodiny a aktivity mimo vyučovania zamerať nasledovne:**

**I. stupeň:**

**1. - 2. ročník:**

Zamerať sa na formovanie medziľudských vzťahov (v rodine, triede, a pod.), aktivity orientovať na prezentáciu zdravého životného štýlu, správnej výžive, hygiene ako základu zdravia, nácviku postojov (vyjadriť súhlas - nesúhlas), režimu dňa.

**3. - 4. ročník:**

Poskytnúť vstupné informácie o vplyve fajčenia, alkoholu, drog na zdravie dieťaťa v rozsahu knihy **Nenič svoje múdre telo**. Posilňovať zdravý životný štýl žiakov, zapájať ich do akcií o zdravej výžive. Poučiť ich o šikanovaní a intolerancii. Naučiť ich správne striedať prácu (príprava na vyučovanie) a oddych.

**II. stupeň:**

**Povinné témy triednických hodín:**

**September 2021:** Školský poriadok, Deklarácia práv dieťaťa

**Október 2021:** Dohovor o právach dieťaťa, UNICEF

**December 2021:** Šikanovanie v školskom prostredí (dotazník)

**Február 2022:** Trestnoprávna zodpovednosť detí a mládeže

**Apríl 2022:**  Obchod s bielym mäsom

Okrem povinných tém zamerať triednické hodiny v jednotlivých ročníkoch nasledovne:

**5. ročník:**

Ukončiť prácu s publikáciou Nenič svoje múdre telo s prepojením na I. stupeň, využívať učebný text **Ako poznám sám seba**. Navrhované témy:

- Režim dňa, zásady správneho učenia sa v súvislosti s prechodom na II. stupeň, psychohygiena.

- Závislosť na fajčení a alkohole

- Ako čeliť šikanovaniu

- Vzťahy v triede

- Ochrana ľudských práv

**6. ročník:**

Aktivity zamerať na formovanie postojov k zdraviu. Navrhované témy:

Správna životospráva. Aj sladkosti môžu byť závislosťou. Alkohol a iné drogy. Vedieť povedať "nie" - opatrnosť v styku s neznámymi osobami. Asertívne správanie. Ochrana ľudských práv. Prevencia voči šikanovaniu

**7. ročník:**

Aktivity zamerať na formovanie medziľudských vzťahov: kamarátstvo, priateľstvo, láska a ochrana zdravia. Navrhované témy:

Moje sny a túžby. Pozitívne vzory. Medziľudské vzťahy, tolerancia, opatrnosť pri styku s neznámymi osobami. Závislosť na fajčení a alkohole. Ochrana ľudských práv. Prevencia voči šikanovaniu

**8. ročník:**

Aktívne pôsobenie rovesníckych skupín smerom k mladším žiakom, zapájanie aktivistov do prípravy a organizovania aktivít na škole zameraných na zdravý životný štýl, formovanie postojov a rebríčka životných hodnôt. Odporúčané témy:

Ľudské telo, cigareta a alkohol. Patologické hráčstvo. Problematika šikanovania - obeť a agresor. Dospievanie. Ochrana ľudských práv

**9. ročník:**

Aktivity zamerané na formovanie zodpovednosti za svoje zdravie a svoje konanie.

aktívny vplyv rovesníkov v období dospievania. Odporúčané témy:

Civilizačné choroby. HIV. Drogy, drogová závislosť. Ako sa vyrovnať s neúspechom. Trestné činy a priestupky mladistvých. Šikanovanie - obeť, agresor. Cesta k emocionálnej zrelosti. Migrácia – človek v ohrození. Ochrana ľudských práv

Termín: počas šk. roka Zodp.: koordinátor, tried.uč., vých. poradca

Realizovať preventívne programy a využívať zároveň publikácie a učebnice:

**Raynerová: Nenič svoje múdre telo.**

**Alexová, Wopel: Nechaj ma, chcem sa učiť sám.**

Učebnice: A**ko poznám sám seba.**

**Kým nie je príliš neskoro.**

Metodické príručky: **Cesta k emocionálnej zrelosti.**

Termín: priebežne Zodp.: koord.,triedni učitelia

Využiť všetky dostupné prostriedky na odhaľovanie a zamedzenie šikanovanie na škole, v prípade potreby spolupracovať s centrami výchovnej a psychologickej prevencie.

Termín: priebežne Zodp.: koordinátor , RŠ, vých.poradca.

**Vedľajšie úlohy:**

* Príprava školského časopisu „Záškolák“

Termín: priebežne Zodp.: Mgr. Bandurová

* Tvorba plagátov s protidrogovou tématikou

Termín: november Zodp.: vyučujúci VYV, tr.uč. 3.-4.roč.

* Predaj pohľadníc UNICEF žiakmi, zbierka Biela pastelka, Týždeň modrého gombíka

Termín: december, máj Zodp. koordinátor škol. parlamentu

* Zapojenie sa do Dňa narcisov v spolupráci s Ligou proti rakovine

Termín: apríl Zodp.: Ing. Vaňková

* Športové súťaže a činnosti
* Termín: priebežne Zodp.: vyučujúci TSV

**Očakávané výsledky:**

Koordinátor prevencie a prevenčný tím očakávajú, že pomocou navrhovaných aktivít zvýšia pocit bezpečnosti u žiakov a rodičov, zabezpečia aktívnu ochranu každého žiaka pred psychickým a fyzickým týraním, šikanovaním a ohrozovaním mravného vývinu. Napomôžu osvojiť si u detí zdravý životný štýl, pomôžu prehĺbiť právne vedomie detí a uvádzať ho do praxe, pomôžu odstraňovať sociálno-patologické javy na škole ako problémové a agresívne správanie a psychické týranie. Naučia žiakov asertívnemu správaniu, hodnoteniu seba a iných a slobodne vyjadriť svoj názor. Našou snahou je ochrániť prostredie školy od fajčenia a požívania a prechovávania drog a predovšetkým chrániť zdravie detí. Naučiť ich zodpovednosti o vlastné zdravie.

Od rodičov očakávame užšiu spoluprácu so školou v oblasti prevencie drogových závislostí, ich aktívny záujem o problematiku prevencie, spoluprácu a pomoc pri odhaľovaní sociálno-patologických javov. S ich pomocou chceme nežiaduce formy správania čo najviac obmedziť aj v mimoškolskom prostredí. Očakávame, že rodičia nebudú zakrývať zistené skutočnosti, v záujme svojho dieťaťa nebudú k problematike ľahostajní a budú prístupní radám odborníkov.

Smerom k žiakom a rodičom plánujeme pôsobiť aj prostredníctvom vyškolených odborníkov centier výchovnej a psychologickej prevencie, čo by malo zdôrazniť dôležitosť prevencie drogových závislostí.

Plán koordinátora prevencie drogových závislostí je variabilný a v prípade potreby bude v priebehu školského roka upravený alebo doplnený.

Prevenčný tím: PaedDr. Igor Drexler - riaditeľ školy

Mgr. Viera Hmírová – koordinátor prevencie

PaedDr. Zita Ševčíková – výchovný poradca